wickkiey/tamil-wikipedia-chunked huggingface dataset:
# ஓருறுப்புமாறி

கணிதத்தில் **ஓருறுப்புமாறி** (*Univariate*) என்பது ஒரே ஒரு மாறியைக் கொண்ட சமன்பாடு, கோவை, சார்பு அல்லது பல்லுறுப்புக் கோவை எனப் பொருள்படும். ஒன்றுக்கு மேற்பட்ட மாறிகளை உள்ளடக்கிய வகையினை பல்லுறுப்புமாறி என வரையறுக்கலாம். ஓருறுப்புமாறி மற்றும் பல்லூறுப்புமாறிகளை வேறுபடுத்தி அறிவது அவசியமானதும் அடிப்படையானதும் ஆகும். எடுத்துக்காட்டாக, இயற்கணிதத்தின் அடிப்படைத் தேற்றம் மற்றும் யூக்ளிடியன் பல்லுறுப்பு கோவையின் நெறிமுறைகள் ஆகியவை ஓருறுப்பு மாறியைக் கொண்டதாக அமைகின்றன. இதை பல்லுறுப்புமாறிகளுக்கு பொதுமைப்படுத்த இயலாது.  
ஓருறுப்புமாறி என்ற கருத்து புள்ளியியலில் ஓருறுப்பு பரவல் மற்றும் பல்லுறுப்பு பரவல் என்ற வகையில் வேறுபடுத்தி பயன்படுத்தப்படுகிறது. ஓருறுப்பு தரவு என்பது ஒத்த அளவன் பகுதியாகும். காலத்தொடர் பகுப்பாய்வியலில், இது ஒட்டுமொத்த காலத்தொடரில் ஓருறுப்புக் காலத்தொடர் ஒத்த காலஅளவுகளின் தொகுப்பாக கருதப்படுகிறது. பல்லுறுப்புமாறிகாலத்தொடர்என்பது வெவ்வேறுமதிப்புகளைவெவ்வேறுகாலஅளவில்பெறுகின்றன.சிலநேரங்களில்ஓருறுப்பு மாறி, பல்லுறுப்புமாறிகளைப்பயன்படுத்துவதில் குழப்பங்கள்நிலவுகின்றன.  
ஓருறுப்புமாறி புள்ளியியலில் அளவுக்குறிப்பீடு தவிர, ஒரு மாறியின் வரன்முறையைப் பின்வரும் இருப்புநிலை, வேறுபடுதல் எனும் இரு முதன்மை அளவுகளால்(அல்லது அளவுருபன்கள் அல்லது சாரப் பருமைகள்) விவரிக்கப்படுகின்றது.  
- இருப்புநில்லைசார் அளவுகள் (e.g. முறைமை(mode), நடுவம்(median) எண்னியல் நிரல்(mean) எந்த பகுதியில்தரவுகள் மையப்படுத்தப்படுகின்றன என்பதை விவரிக்கின்றன.  
- வேறுபடுதலின் அளவுகள் ( எ.கா. கண்(span), கால்வட்டத்திடை தொலைவு, செந்தர விலக்கம்) தரவுகள் எப்படி ஒத்தபடியும் வேறுபட்டபடியும் சிதறுகின்றன என்பதை விவரிக்கிறது.
# பிசுமத் (III) அசிட்டேட்டு

**பிசுமத் (III) அசிட்டேட்டு** *(Bismuth(III) acetate)* ஓர் அயனியுப்பு ஆகும். Bi(CH3COO)3 என்ற மூலக்கூற்று வாய்ப்பாடு கொண்ட இச்சேர்மம் பிசுமத் நேர்மின் அயனியும், அசிட்டேட்டு எதிர் மின்னயனியும் சேர்ந்து உருவாகிறது. பிசுமத்தின் மின்சுமை 3+ ஆகவும் அசிட்டேட்டு அயனியின் மின்சுமை 1- ஆகவும் உள்ளதால் பிசுமத் (III) அசிட்டேட்டின் அனுபவ வாய்ப்பாடு Bi1(AOC)<sub>3</sub> என எழுதப்படுகிறது.
# பிரதாப் பானு மேத்தா

**பிரதாப் பானு மேத்தா** (Pratap Bhanu Mehta, பிறப்பு: 1967) இந்தியக் கல்வியாளர், பேராசிரியர் மற்றும் எழுத்தாளர் ஆவார்.அறிவுப்புல வரலாறு, அரசியல் கொள்கைகள், இந்தியாவில் நிகழ்ந்த நிகழும் சமூக மாற்றங்கள், உலக நிகழ்வுகள் போன்றனபற்றியகட்டுரைகளைச் சில செய்தி இதழ்களில் எழுதி வருகிறார்.
# பிரதாப் பானு மேத்தா

## கல்வித் தகுதிகள்

ஆக்சுபோர்டு செயிண்ட் ஜான் கல்லூரியில் இளங்கலைப் பட்டமும், பிரின்ஸ்டன் பல்கலைக்கழகத்தில் அரசியல் துறையில் ஆய்வுப் பட்டமும் பெற்றார்.
# பிரதாப் பானு மேத்தா

## பதவிகள்

புதுதில்லியில் உள்ள கொள்கை ஆராய்ச்சிமையம் என்ற அமைப்பின் தலைவராக உள்ளார். இந்திய நடுவணரசின் ஆளுகையில் உள்ள தேசியப் பாதுகாப்பு ஆலோசனைக்குழுவிலும் உறுப்பினராக உள்ளார்.ஆர்வர்டு பல்கலைக்கழகத்தில் வருகைதரு பேராசிரியராகப் பதவி வகித்தார். ஆர்வர்டு பல்கலைக்கழகத்தில் அரசு மற்றும் சமூக ஆய்வுகள் பிரிவில் இணைப் பேராசிரியராகவும் இருந்தார். ஜவகர்லால் பல்கலைக்கழகத் தத்துவம் மற்றும் சட்டத் துறையின் பேராசிரியராகவும் இருந்தார். அசோகா பல்கலைக்கழகத் துணை வேந்தராக 2017 சூலை 1 முதல் பதவியில் உள்ளார்.
# பிரதாப் பானு மேத்தா

## பெற்ற பரிசுகள்

- இன்போசிஸ் பரிசு
- மால்கம் ஆதிசேசய்யா பரிசு
- அமர்த்தியா சென் பரிசு
# பிரதாப் பானு மேத்தா

## பதவி விலகல்

நடுவணரசின் உயர்கல்விக் கொள்கையைக் கண்டித்து தேசிய அறிவுசார் ஆணையத்திலிருந்து பதவி விலகினார்.
# கேஜ் (குடைவு விட்டம்)

**கேஜ்** (ஆங்கிலம்: gauge) என்பது, துப்பாக்கிக்குழலின் உள்விட்டத்தை (குடைவு விட்டம்) விவரிக்க பயன்படும் ஒரு அலகு ஆகும். சுடுகலனின் குழலுள் பொறுந்துகின்ற,ஈயத்தால்ஆன,ஒரு திண்மக்கோளத்தின் எடையில் இருந்து தான் கேஜ் தீர்மானிக்கப் படுகிறது; மேலும் இது (கேஜ்), ஒரு பவுண்டின் பின்னப்பகுதியாக அளக்கப்படும் (கோளத்தின்) எடையின்,பெருக்கல் நேர்மாறாக எழுதப்படும், எ.கா., ஒரு 12-கேஜ் குடைவுடன், ஒன்றின்கீழ்-பன்னிரண்டு பவுண்டு எடையுள்ள பந்து தான் பொறுந்தும். ஆக ஒரு பவுண்டுக்கு, பன்னிரண்டு 12-கேஜ் குண்டுகள் இருக்கும். இச்சொல் பீரங்கி அளவையியலில் இருந்து வந்தது; பீரங்கிகளும் அதன் இரும்புக் குண்டினை வைத்து தான் அளக்கப்பட்டன, எ.கா. ஒரு 8 பவுண்டர், 8 பவுண்டு (3.6 கிகி) பந்தை சுடும்.  
இன்று சிதறுதுமுக்கிகளை குறிப்பிடுவதற்கு, கேஜ் பொதுவாக பயன்படுத்தப் படுகிறது.  
கேஜ்ஜை சுருக்கமாக "*கே."*(ஆங்கிலத்தில், *"ga.", "ga"*, அல்லது *"G"*) என குறிப்பிடலாம். எழுதுகையில் எண்ணையும்,சுருக்கத்தையும் சேர்த்து எழுத வேண்டும், எ.கா. "12கே" (ஆங்கிலத்தில், "12ga").
# கேஜ் (குடைவு விட்டம்)

## கேஜ் கணித்தல்

ஒரு *n*-கேஜ் விட்டம் உள்ள ஈயப் பந்தின் (அடர்த்தி 11.3 கி/செமீ<sup>3</sup> அல்லது 6.6 அவு/அங்<sup>3</sup>) திணிவு, சர்வதேச ஏவர்தெபுவா (avoirdupois) பவுண்டின் (454 கிராம்)1/n பாகம் ஆக இருக்கும், அதாவது, ஒரு பவுண்டு எடையுள்ள ஈயத்தை கொண்டு, ஒரே மாதிரியான *n* ஈயப் பந்துகளை வார்க்க முடியும். ஆக, ஒரு*n*-கேஜ் சிதறுதுமுக்கி அல்லது*n*-போர் புரிதுமுக்கியின் தோராயமான குடைவு விட்டத்தை (அங்குலத்தில்) அளிக்கும்சூத்திரம் பின்வருமாறு:
: <math>d_n =(\frac{2}{2.54}){\sqrt[3]{\frac{(\frac{3(\frac{454}{n})}{4\pi})}{11.3}}}</math>
dn-ன் மதிப்பை தரும், கணித சூத்திரத்தின் தெளிவுரை:
- ஒவ்வொரு பந்தின் திணிவை அறிய, 454-ஐ (1 பவுண்டுஏவர்தெபுவாவில் நிகரான கிராம்) n-ஆல் வகுக்கவும்.
- பந்தின்கனவளவை அறிய, அதை 11.3-ஆல் (ஈயத்தின் அடர்த்தி) வகுக்கவும்.
- சென்டிமீட்டரில், அதன் ஆரத்தை அறிய, அதை ௦.75-ஆல் பெருக்கி,பை-ஆல் வகுத்தபின், அதன்கனமூலத்தை(கோள கனவளவின் சூத்திரத்தில் இருந்து) அறியவும்.
- சென்டிமீட்டரில் விட்டத்தை அறிய, அதை 2-ஆல் பெருக்கவும்.
- அங்குலத்தில் விட்டத்தை அறிய, அதை 2.54-ஆல் வகுக்கவும்.
இதை எளிய பாணியில் எழுதினால்:
: <math>d_n=1.67/\sqrt[3]n</math>
*n*-கேஜ் சிதறுதுமுக்கியுடைய குழலின் உள்-விட்டத்தை (அங்குலத்தில்), இதை கொண்டு கணிக்கலாம்.  
ஆக, விட்டம் அங்குலத்தில் இருக்குமானால்,
: <math>n=4.66/d_n^3</math>
கேஜ் அளவுச் சூத்திரத்தின் மற்றொரு ஆதாரத்தை, குண்டுபொதி பக்கத்தில் காண்க.
# கேஜ் (குடைவு விட்டம்)

## பயன்பாட்டில் உள்ள அளவுகள்

ஐக்கிய அமெரிக்காவின் ஒட்டுமொத்த சிதறுதுமுக்கிச் சந்தையில் 50%-க்கு மேல் ஆக்கிரமித்துள்ள, 12 கேஜ் தான்மிக பொதுவான அளவு ஆகும். இதற்கு அடுத்தபடியாக, 28 கேஜ் மற்றும் .410 போர் ஆகியவை உள்ளன. 10 கேஜ் மற்றும் 16 கேஜ், குறைந்த பயன்பாட்டில் இருந்தாலும், ஐக்கிய அமெரிக்காவில் எளிதில் கிடைக்கக் கூடியதே ஆகும்.  
8 மற்றும் 4 கேஜ் போல, 10 கேஜ்ஜுக்கும் அதிகமான அளவுகளில் சிதறுதுமுக்கிகள் மற்றும் குண்டுபொதிகள், அரிதாகவே உள்ளன. ஐக்கிய அமெரிக்காவில், சில உற்பத்தியாளர்கள் மட்டுமே இது போன்ற பெரிய கேஜ்களை தயாரிக்கின்றனர்.  
11, 15, 18, 2, மற்றும் 3 கேஜ் குண்டுபொதிகள் எல்லாம் அரிதிலும் அரிதானவை.
# கேஜ் (குடைவு விட்டம்)

## அளவுமாற்ற வழிகாட்டி

பலவகை கேஜ் அளவுகளை மற்றும் அவற்றின் எடையையும் கொண்டுள்ள அட்டவணை பின்வருமாறு. சில நேரங்களில் சாரட் வண்டியின் பாதுகாப்புக்காக செய்யப்பட்ட பிளந்தர்பசு துப்பாக்கிகள், 4 கேஜ்ஜை கொண்டிருந்தது. .410 போர் மற்றும் 23மிமீ கேலிபர்ஆகியவை மட்டும் விதிவிலக்கு; அவை உண்மையில் குடைவின் அளவுகள் ஆகும், கேஜ் அல்ல. .410 மற்றும் 23மிமீ, ஆகிய இரண்டையும் வழக்கமான முறையில் அளக்கும் பட்சத்தில், முறையே67.62 கேஜ் மற்றும் 6.278 கேஜ் ஆக இருக்கும்.<>
| (மிமீ) | (அங்.) | கிராம் | அவுன்சு | கிரெய்ன் |  |  |
| --- | --- | --- | --- | --- | --- | --- |
| AA<sup>*</sup> | 101.60 | 4.000 | 6225.52 | 219.6 | 96,080 |  |
| A½<sup>*</sup> | 76.20 | 3.000 | 2626.39 | 92.64 | 40,530 |  |
| 0.25<sup>*</sup> | 67.34 | 2.651 | 1814.36 | 64.000 | 28,000 |  |
| 0.5<sup>*</sup> | 53.45 | 2.103 | 907.18 | 32.000 | 14,000 |  |
| A<sup>*</sup> | 50.80 | 2.000 | 778.19 | 27.45 | 12,010 |  |
| 0.75<sup>*</sup> | 46.70 | 1.838 | 604.80 | 21.336 | 9328 |  |
| 1<sup>*</sup> | 42.42 | 1.669 | 453.59 | 16.000 | 7000 |  |
| B½<sup>*</sup> | 38.10 | 1.500 | 328.3 | 11.58 | 5066 |  |
| 1.5<sup>*</sup> | 37.05 | 1.459 | 302.39 | 10.667 | 4667 |  |
| 2<sup>*</sup> | 33.67 | 1.326 | 226.80 | 8.000 | 3500 |  |
| 3<sup>*</sup> | 29.41 | 1.158 | 151.20 | 5.333 | 2333 |  |
| 4 | 26.72 | 1.052 | 113.40 | 4.000 | 1750 |  |
| B<sup>*</sup> | 25.40 | 1.000 | 97.27 | 3.43 | 1501 |  |
| 5<sup>*</sup> | 24.80 | .976 | 90.72 | 3.200 | 1400 |  |
| 6<sup>*</sup> | 23.35 | .919 | 75.60 | 2.667 | 1166 |  |
| 6.278 | 23.00 | .906 | 72.26 | 2.549 | 1114 |  |
| 7<sup>*</sup> | 22.18 | .873 | 64.80 | 2.286 | 1000 |  |
| 8 | 21.21 | .835 | 56.70 | 2.000 | 875 |  |
| 9<sup>*</sup> | 20.39 | .803 | 50.40 | 1.778 | 778 |  |
| 10 | 19.69 | .775 | 45.36 | 1.600 | 700 |  |
| 11<sup>*</sup> | 19.07 | .751 | 41.24 | 1.454 | 636 |  |
| 12 | 18.53 | .729 | 37.80 | 1.333 | 583 |  |
| 13<sup>*</sup> | 18.04 | .710 | 34.89 | 1.231 | 538 |  |
| 14 | 17.60 | .693 | 32.40 | 1.143 | 500 |  |
| 15<sup>*</sup> | 17.21 | .677 | 30.24 | 1.067 | 467 |  |
| 16 | 16.83 | .663 | 28.35 | 1.000 | 438 |  |
| 17<sup>*</sup> | 16.50 | .650 | 26.68 | 0.941 | 412 |  |
| 18<sup>*</sup> | 16.19 | .637 | 25.20 | 0.889 | 389 |  |
| 20 | 15.63 | .615 | 22.68 | 0.800 | 350 |  |
| 22<sup>*</sup> | 15.13 | .596 | 20.62 | 0.728 | 319 |  |
| 24 | 14.70 | .579 | 18.90 | 0.667 | 292 |  |
| 26<sup>*</sup> | 14.31 | .564 | 17.44 | 0.615 | 269 |  |
| 28 | 13.97 | .550 | 16.20 | 0.571 | 250 |  |
| 32 | 13.36 | .526 | 14.17 | 0.500 | 219 |  |
| 36 | 12.85 | .506 | 12.59 | 0.444 | 194 |  |
| 40 | 12.40 | .488 | 11.34 | 0.400 | 175 |  |
| 67.62 | 10.41 | .410 | 6.71 | 0.237 | 104 | } |
</>
# கேஜ் (குடைவு விட்டம்)

## மேலும் பார்க்க

- குண்டுபொதி
- சிதறுதுமுக்கி
- கேலிபர்
# பலபடி வேதியியல்

**பலபடி வேதியியல்** (*Polymer chemistry*) வேதியியலின் உட்பிரிவுகளுள் ஒன்றாகும். இந்தப் பிரிவு பலபடிகளின் (குறிப்பாக நெகிழிகள், மீட்சிப் பொருள்கள் (*elastomer*) போன்ற செயற்கைப் பலபடிகளின்), வேதியியல் அமைப்பு, வேதித் தொகுப்பு மற்றும் வேதியியல் பண்புகள் ஆகியவை குறித்து ஆழமாக விவரிக்கிறது. பலபடி இயற்பியல், பலபடிப் பொறியியல் ஆகியவற்றை உள்ளடக்கிய பலபடி அறிவியல் என்ற அகன்ற களத்தோடு பலபடி வேதியியல் தொடர்புடையதாக விளங்குகிறது.  
எர்மேன் இசுடாடிஞ்சா் என்ற வேதியியலாளர் முதன்முதலாகப் பலபடிகளைப் பற்றிய வரையறையைப் பின்வருமாறு முன்மொழிந்தார். அவரது கூற்றுப்படி, நீண்ட சங்கிலித் தொடர்களில் சகப்பிணைப்பால் பிணைக்கப்பட்ட அணுக்களைக் கொண்ட பெருமூலக்கூறுகள் என்பதே பலபடியின் முதல் வரையறையாக இருந்தது. அவருடைய ஆய்வானது, பலபடிகளைப் பற்றிய வேதியியல் ரீதியான புரிதலை ஆழப்படுத்தியது. நியோப்ரீன், நைலான் மற்றும் பாலியெசுடர் ஆகியவற்றின் கண்டுபிடிப்புகளுக்குப் பிறகு பலபடி வேதியியல் மேலும் விரிவடைந்தது.  
ஐயுபிஏசி வரையறைப்படி பெருமூலக்கூறுகள் என்ற வார்த்தையானது தனித்த மூலக்கூறுகளின் சங்கிலித்தொடர் அமைப்பைக் குறிக்கும் சொல் என்றும், வேதியியலோடு தொடர்புடையது எனவும் விளக்கமளிக்கப்பட்டது. பலபடிகள் எனப்படுபவை பலபடிப் பொருள்களின் பண்புகளைப் பற்றிக் குறிப்பிடுவதாகவும், இயற்பியலின் உட்பிரிவான பலபடி இயற்பியலுக்குத் தொடர்புடைய வார்த்தை எனவும் விளக்கப்படுகிறது.
# பலபடி வேதியியல்

## பலபடிகள் மற்றும் அவற்றின் பண்புகள்

பலபடிகள் எனப்படுபவை ஒற்றை மூலக்கூறுகளின் பலபடியாக்கல் வினையின் காரணமாக உருவான அதிக மூலக்கூறு நிறைகொண்ட சேர்மங்கள் ஆகும். ஒரு பலபடியின் அமைப்பில் மீண்டும் மீண்டும் வருகின்ற தனியான வினைபடு மூலக்கூறே ஒற்றை மூலக்கூறு (*Monomer*) எனப்படுகிறது. ஒரு பலபடி என்பது வேதியியல் அடிப்படையில், பலபடியாக்கலின் அளவு, மோலார் நிறை பரவல், இழுவைத்திறன், கூட்டுப்பலபடி, பக்கத்தொடர் இணைப்பின் அளவு, பலபடியின் இறுதித் தொகுதிகள், குறுக்குப் பிணைப்புகள், படிகத்தன்மை மற்றும் வெப்பவியல் பண்புகள் ஆகியவற்றை வைத்துத் தீர்மானிக்கப்படுகிறது. கரைசலில் உள்ள பலபடிகள் கரைதிறன், பிசுக்குமை, மற்றும் பசையாதல் ஆகியவை தொடர்பான சிறப்புப் பண்புகளைப் பெற்றிருக்கும்.  
பலபடிகளை உயிரிப்பலபடிகள் மற்றும் செயற்கைப் பலபடிகள் என அவற்றின் மூலத்தை அடிப்படையாகக் கொண்டு இரு பிரிவுகளாகப் பிரிக்கலாம். இவை ஒவ்வொன்றையும் பலபடிகளின் பயன்பாடு, பண்புகள், இயல் மற்றும் வேதியியல் பண்புகள் ஆகியவற்றின் அடிப்படையில் மேலும் பல பிரிவுகளாகப் பிரிக்கலாம்.  
உயிர்வேதியியல் மற்றும் வேதித் தொழிற்துறை ஆகிய பிரிவுகள் பலபடிகளின் வேதியியலில் ஆர்வம் கொண்டவை.  
- உயிரிப்பலபடிகள்: உற்பத்தியாகும் பலபடிகள்:
- அமைப்புப் புரதங்கள்: கொலாசென், நகமியம், எலாசுடின்.
- செயல்படும் புரதங்கள்: நொதிகள், இயக்குநீர்கள்.
- அமைப்புக் கூட்டுச்சர்க்கரைகள்: செல்லுலோசு, கைட்டின்.
- காப்புக் கூட்டுச்சர்க்கரைகள்: மாப்பொருள், கிளைக்கோசன்.
- கருவமிலங்கள்: டிஎன்ஏ, ஆர்என்ஏ.
- செயற்கைப் பலபடிகள்: இந்தப் பலபடிகள் நெகிழிகள், செயற்கை இழைகள், வண்ணப்பூச்சுகள், கட்டிடப் பொருள்கள், தளபாடங்கள், இயந்திரப் பாகங்கள் மற்றும் ஒட்டும் பொருள்களாகப் பயன்படுத்தப்படுகின்றன. இவை மேலும் இரண்டு பிரிவுகளாகப் பிரிக்கப்பட்டுள்ளன:
- வெப்ப நெகிழிகள்: பாலியெத்திலீன், டெஃப்லான், பாலிசுடைரீன், பாலிபுரோப்பிலீன், பாலியெசுடர், பாலியூரித்தேன், பாலி(மெதில்மெதாக்ரிலேட்டு), வினைல் குளோரைடு, நைலான், ரேயான், மாவியம், சிலிக்கான், கண்ணாடியிழை போன்றவை
- வெப்பத்தால் இறுகும் நெகிழிகள்: பதப்படுத்தப்பட்ட இரப்பர், இயற்கை மீள்மம், பேக்கலைட்டு, கெவ்லார் இழை, பாலி ஈபாக்சைடு போன்றவை.
# ஜேம்ஸ் கோமி

**ஜேம்ஸ் கோமி** (James Brien Comey Jr.திசம்பர் 14 1960) என்பவர் அமெரிக்க வழக்கறிஞர். அமெரிக்கப் புலனாய்வு அமைப்பான எப்.பி. ஐ. இயக்குநராக 2013 செப்டம்பர் முதல் 2017 மே வரை பதவி வகித்தவர். குடியரசுத் தலைவராக இருந்த பராக் ஒபாமா இவரை இப்பதவிக்கு அமர்த்தினார்.
# ஜேம்ஸ் கோமி

## பதவி நீக்கம்

2006 ஆம் ஆண்டில் நடந்த அமெரிக்க குடியரசுத் தலைவர் தேர்தலின் போது ஐனநாயகக்கட்சி வேட்பாளராகப் போட்டியிட்ட இலாரி கிளிண்டனின் பிரச்சார மின்னஞ்சல்கள் வெளியாகின. டிரம்புக்கு ஆதரவாக ரசியா அவற்றைத் திருடி வெளியிட்டதாகக் குற்றம் சாட்டப்பட்டது. மேலும் டிரம்பின் அதிபர் தேர்தல் பிரசாரத்துக்கும், ரசியாவுக்கும் தொடர்பு இருந்ததாகக் குற்றம் சாட்டப்பட்டது.
இலாரி கிளிண்டன் மின்னஞ்சல் விவகாரம் விசாரணையைக் கையாண்ட விதம் தொடர்பாக ஜேம்ஸ் கோமியை அமெரிக்க அதிபர் டோனால்ட் டிரம்ப் பதவி நீக்கம் செய்தார்.
# அரீனியசுச் சமன்பாடு

**அரீனியசுச் சமன்பாடு** (Arrhenius equation) என்பது வேதிவினைவேகத்தின் வெப்பநிலைச் சார்பைக் காட்டும் ஒரு வாய்பாடு ஆகும். யாக்கோபு என்றிக்கசு வான் தாஃபு என்னும் டச்சுக்காரரின் 1884ஆம் ஆண்டுப் பணியை ஒட்டி, 1889-இல் அரீனியசு இதனை முன்மொழிந்தார். இச்சமன்பாட்டிற்கு வினைவேகவியலிலும், செயலூக்க ஆற்றல் கணக்கிடவும் பெரும் பங்குண்டு.  
வரலாற்றடிப்படையில் பொதுவான கருத்தாகச் சொன்னால், அறைவெப்பத்தில் நிகழும் பரவலான சில வேதி வினைகளில், வெப்பநிலையில் ஒவ்வொரு 10 பாகை செல்சியசு அதிகரிப்பிற்கும், வினைவேகமானது இரட்டிக்கும்.
# அரீனியசுச் சமன்பாடு

## சமன்பாடு

:<math>k = A e^{-E_a/(R T)}</math>  
- - வினைவேக மாறிலி
- - வெப்பநிலை (கெல்வின்)
- - அதிர்வு காரணி
- - செயலூக்க ஆற்றல்
- - வளிம மாறிலி:  
இச்சமன்பாட்டைக் கீழ்க்கண்டவாறும் எழுதலாம்.
:<math>k = A e^{-E_a/(k_B T)}</math>  
- - வினைவேக மாறிலி
- - வெப்பநிலை (கெல்வின்)
- - அதிர்வு காரணி
- - செயலூக்க ஆற்றல்
- - போல்ட்சுமான் மாறிலி
# அமீன்பூர் ஏரி

**அமீன்பூர் ஏரி** (Ameenpur lake) என்பது தெலங்கானா மாநிலத்தின் தலைநகரான ஐதராபாதில் உள்ள ஒரு செயற்கை ஏரி ஆகும். இந்த ஏரியைத் தெலுங்கானா அரசு ‘இந்தியாவின் முதல் பாரம்பரிய பல்லுயிரி அமைவிடம்’ என்று அறிவித்துள்ளது. ஐதராபாத் நகரின் மேற்கில் நவீனக் குடியிருப்புகளின் சூழலில், தொழிற்சாலைகளாலும், கிராமத்தாலும் சூழப்பட்ட இடத்தில் பரந்து விரிந்த இந்த ஏரி காணப்படுகிறது. கோல்கொண்டாவை கி.பி. 1550 முதல் 1580 வரையில் ஆண்ட இப்ராஹிம் குதுப் ஷா காலத்தில் அமீன்பூர் ஏரி உருவாக்கப்பட்டது. தோட்டத்துக்குத் தண்ணீர் பாய்ச்சும் நோக்கத்தில் இந்த ஏரி வெட்டப்பட்டது. இந்த ஏரி இப்போது இரு பகுதிகளாகப் பிரிக்கப்பட்டிருக்கிறது. பெத்த அமீன்பூர் (பெரிய அமீன்பூர்), சின்ன செருவு (சிறிய ஏரி) என்று அவை அழைக்கப்படுகின்றன. பெத்த அமீன்பூர் ஏரி, சின்ன செருவைவிட சற்றே உயரமான இடத்தில் இருக்கிறது. இப்ராஹிம் குதுப் ஷா காலத்தில் இந்த ஏரியின் மொத்தப் பரப்பளவு 300 ஏக்கருக்கும் மேலாக இருந்தது. இப்போது ஆக்கிரமிப்புகளால் ஏரியானது வெறும் 93 ஏக்கர் அளவிற்குச் சுருங்கிவிட்டது.
# அமீன்பூர் ஏரி

## பல்லுயிர் வளம்

இந்த ஏரி இப்போதும் மீன் வளத்துடன், பட்டைத்தலை வாத்துகள், நீர்க்காகங்கள், திகிரிப் புள்கள், சாம்பல் நாரைகள் போன்ற ஏராளமான பறவைகளுடனும், கண்டங்கண்டை நீர்க்கோலி என்ற நஞ்சற்ற ஆசிய தண்ணீர் பாம்புகள் உள்ளதாகவும் கூறப்படுகிறது. இங்கு பலவிதமான பறவைகள் வருகின்றன. இதனால் இந்த ஏரிக்கு வருவோரின் எண்ணிக்கை அதிரித்துள்ளது. பறவை நோக்கர்களும், ஒளிப்படக்காரர்களும் இந்த ஏரிக்கு வருகின்றனர். ஆண்டுதோறும் இந்தப் பகுதியில் படகுப் போட்டிகள் நடக்கின்றன. இந்த ஏரிக்கு 2015 இல் 171 பறவை இனங்கள் வலசை வந்தன. 2016 இல் இந்த எண்ணிக்கை 186 ஆக உயர்ந்தது.
# முன்னாள் படைத்துறையினர் நாள் (நெதர்லாந்து)

**முன்னாள் படைத்துறையினர் நாள்** (*Veterans' Day*, *Veteranendag*) என்பது நெதர்லாந்தில் முன்னாள் படைத்துறையினரின் சேவைகளை நினைவுகூரும் முகமாக ஆண்டுதோறும் சூன் மாதத்தின் கடைசி சனிக்கிழமை அன்று நடைபெறும் நிகழ்வு ஆகும். 2005 ஆம் ஆண்டு முதல் மறைந்த இளவரசர் பேர்னார்டுவின் நினைவாக இது கொண்டாடப்பட்டு வருகிறது.
# அக்கில் தீவு

**அக்கில் தீவு** (*Achill island*, ) என்பது அயர்லாந்து நாட்டின் மேற்கு கடற்கரையோரம் 54° 00” வடக்கு 10° 00” மேற்கில் அமைந்துள்ள ஒரு மலைப்பாங்கான தீவு ஆகும். அயர்லாந்தின் நிலப்பரப்பிலிருந்து அச்சில் தீவு ஆழ்கடலினால் பிரிக்கப்பட்டுள்ளது. இதன் பரப்பு 145 சதுர கி.மீ. சிலீன் குரோக்கான், சிலிவ் மோர் என்ற இரு உயரமான மலைமுகடுகள் இத்தீவிலுள்ள பகுதிகளாகும். இவை முறையே 668 மீட்டர், 672 மீட்டர் உயரமுடையவை. அதிக அளவு சதுப்பு நிலப்பரப்பையும் அழகிய கடலோரப் பகுதிகளையும் இத்தீவு கொண்டுள்ளது. மீன் பிடித்தலும் விவசாயமும் இத்தீவின் முக்கியத் தொழில்களாகும். சுற்றுலாத் துறையின் மூலமும் கோடைக் காலத்தில் இங்கிருந்து இங்கிலாந்து, ஸ்காட்லாந்து நாடுகளுக்கு சென்று உழைக்கும் விவசாயிகள் மூலமும் இத்தீவிற்கு ஓரளவு வருவாய் கிடைக்கிறது.
# அக்கில் தீவு

## மேற்காேள்கள்

- அறிவியல் களஞ்சியம் தொகுதி - 1, தஞ்சைத் தமிழ்ப் பல்கலைக்கழகம்
# வாங்கி (சுடுகலன்)

.</br>மேலிருந்து கீழாக:</br>1. வெடியூசி</br>2. ஆணி</br>3. **வாங்கி**</br>4.சேமக அமைப்பு(மேலும் பிரிக்கப்பட்டுள்ளது).]]
சுடுகலன் சொல்லடைவில்,சுடுகலன் **வாங்கி** அல்லது **வாங்கிப் பெட்டி **(ஆங்கிலம்:*receiver*, *ரிசீவர்*)என்பது, சுத்தியல், ஆணி அல்லது பின்னடைப்பு, மற்றும் சுடும் இயங்குநுட்பம் ஆகியவற்றின் வைப்பிடமாக திகழும், சுடுகலனின் ஒரு பாகம் / கூறு ஆகும். துப்பாக்கிக் குழலை பொறுத்த ஏதுவாக,இதன் முன்பகுதியில் மரையிடப் பட்டிருக்கும். அடித்து வடிக்கப்பட்ட, பொறிவினைந்த எஃகு அல்லது அலுமினியத்தால் இது செய்யப்படும்; இதுபோன்ற பாரம்பரிய மூலப்பொருட்களுடன், பல்லுறுப்பி போன்ற மூலப்பொருட்களையும் நவீன அறிவியலும் பொறியியலும் அறிமுகப்படுத்தி உள்ளன.
துப்பாக்கியில் திறந்த நிலையில் இருக்கும், மேல் மற்றும் கீழ் வாங்கிகள்.]]
# அமேடிக் விரிகுடா

**அமேடிக் விரிகுடா** (*Amatique bay*) கரிபியக் கடலில் உள்ள ஹோண்டுராஸ் வளைகுடாவின் உட்பகுதியாகும். இது வட கிழக்கிலுள்ள குவாத்தமாலாவிற்கும், தென்கிழக்கில் உள்ள பெலீசுக்கும் இடையில் அடங்குகிறது. இது குவாத்தமாலாவிலுள்ள சாண்டோ தோமாஸ் (காஸ்டில்லோ) இடத்திலிருந்து வடமேற்காக 64 கி.மீ. வரையிலும் வடகிழக்கிலிருந்து தென்மேற்காக 24 கி.மீ வரையிலும் பரவியுள்ளது. இவ்விரிகுடாவில் ரியோடல்ஸ், சர்ஸ்டூன், மோஹே ஆகிய ஆறுகள் கலக்கின்றன. போர்டோ பேரியோஸ் சான்டோ தோமாஸ் (காஸ்டில்லோ), லிவிங்ஸ்டன், புன்டா கோர்டா ஆகியவை இவ்விரிகுடாவின் முக்கிய துறைமுகங்களாகும்.
# அமேடிக் விரிகுடா

## ஆக்குநர்சுட்டு

- அறிவியல் களஞ்சியம் - தொகுதி ஒன்று. தஞ்சாவூர் தமிழ்ப் பல்கலைக்கழகம் வெளியீடு. தமிழக அரசின் தமிழ் வளர்ச்சி மற்றும் செய்தித் துறையின் அரசாணை எண் 105ன் படி CC-BY-SA உரிமத்தின் கீழ் வழங்கப்படுகிறது.
# இட்லரின் 50வது பிறந்தநாள்

அரசு பெர்லின் *ரெய்க் வேந்தர் மாளிகையில்* இட்லரை வாழ்த்துகிறது.]]
**இட்லரின் 50வது பிறந்தநாள்** (*Adolf Hitler's 50th birthday*) 1939 ஏப்ரல் 20 அன்று நாட்சி செருமனியிலும், ஏனைய சில நாடுகளிலும் விடுமுறை நாளாகக் கொண்டாடப்பட்டது. செருமனியிலும், அதன் கூட்டு நாடுகளிலும் இருந்து மக்கள் பரிசுகள் வழங்கியும், வாழ்த்துச் செய்திகள் அனுப்பியும் இவ்விழாவைக் கொண்டாடினர். பல மேற்குலக நாடுகள் இவ்விழாவைப் புறக்கணித்தன. தரைப்படை, வான்படை, கடற்படை, சுத்ஸ்டாப்பெல் என மொத்தம் 50,000 பேர் பங்கேற்றனர்.
# இட்லரின் 50வது பிறந்தநாள்

## கொண்டாட்டங்கள்:

சிலர் விழா நடைமுறைகளை தலைமையேற்று நடத்தினர். இருபுறமும் மரங்கள் கொண்ட பாதையில் உல்லாச வண்டியில் பயணம் செய்தனர். இட்லர் உரை நிகழ்த்தினார். இட்லருக்கு கீழ்படிந்துள்ள பிரபுக்கள் அவருக்கு பல்வேறு பரிசுகள் வழங்கினர். சிலைகள், ஓவியம், பழங்கால நாணயங்கள், போர்க்கருவிகள் போன்றவற்றை வழங்கினர். இட்லர் அவற்றுள் சிலவற்றை மட்டுமே பெற்றுக்கொண்டார். பெரும்பாலான பொருட்களை நிராகரித்தார். இட்லரின் விமானி ஆன்சு பவர் இட்லரின் சொந்த விமானத்திற்காக இயந்திரம் ஒன்றை வழங்கினார். இதையே அலுவலக பணிக்கான வாகனமாக இட்லர் பயன்படுத்திக் கொண்டார்.
# இட்லரின் 50வது பிறந்தநாள்

## இராணுவ அணிவகுப்பு

செருமனியின் இராணுவப் படையினர் அதிக அளவில் விழா செயல்பாடுகளில் ஈடுபட்டனர். இவர்களின் விழா செயல்பாடுகள் மேற்கத்திய நாடுகளுக்கு எச்சரிக்கை விடுப்பதாக அமைந்தது. நான்கு குழுக்கள் 5 மணி நேரம் விழா செயல்பாடுகளைச் செய்தனர். ஒரு குழுவில் 12 நிறுவனங்கள் பங்கு பெற்றது. 12 காலாட்படை 12 கப்பல்படையுடன் 40,000 முதல் 50,000 வீரர்கள் கலந்து கொண்டனர். 20,000 அலுவலக விருந்தினர்கள் பங்கேற்றனர். யோசேப் கோபெல்சு என்னும் விழா அமைப்பாளர் உரையாற்றும் போது, பெர்லின் ரீச் என்ற இடம் 'செருமன் வீரத்தின் நிழல்' என்றார். மேலும் இராணுவ ஆட்சிக்குக் கீழ் வியாபாரம், தொழில் மற்றும் வணிகம், நாட்டின் நல்வாழ்வு, பண்பாடு போன்றவை மலரப் போகிறது என்றார். இட்லர் என்ற சொல் நம் நாட்டின் அரசியல் மொழி என்றார்.
# இட்லரின் 50வது பிறந்தநாள்

## பிறந்தநாள் பரிசுகள்

இட்லருக்கு பிறந்தநாள் பரிசாக, டான்சிக் என்ற இடத்தின் "சிறந்த குடிமகன்" என்னும் பட்டம் வழங்கப்பட்டது. அச்சமயத்தில் செருமன் மற்றும் போலந்து ஆகிய இரு நாடுகளிடையே அரசியல் மற்றும் இராணுவ சூழலில் கருத்து வேறுபாடுகள் அதிகமாகக் காணப்பட்டது. அப்பொழுது டான்சிக் நகரம் செருமனிக்குக் கீழ் வந்துவிட்டது என்று டைம் நாளிதழில் செய்தி வெளியிடப்பட்டது. மார்ட்டின் போர்மான் என்னும் இட்லரின் அலுவலக செயலர் பிறந்தநாள் பரிசாக, Eagles Nest என்ற இடத்தை கட்டமைத்தார். இருப்பினும் இந்த இடம் இட்லருக்கு பிடிக்கவில்லை. ஏனெனில் அவருக்கு உயரம் என்றால் பயம்.
# முன்தண்டு (சுடுகலன் கூறு)

சுடுகலங்களில், **முன்தண்டு** (ஆங்கிலம்: forestock, forearm, handguard) என்பது, துப்பாக்கியின் வாங்கிக்கும் சன்னவாய்க்கும் இடையில் இருக்கும், ஓர் பகுதி ஆகும். சுடுகலனை ஒரே நிலையில் திடமாகப் பிடிக்க, இது பயன்படும். வழக்கமாக மரம் அல்லது கலப்பு பொருட்களால் இது செய்யப்படும். முன்தண்டை குழலோடு இணைத்து வைப்பதற்காக,முன்தண்டின் முன்பகுதிக்கு அருகே குழல்-பட்டை இடப்பட்டிருக்கும் (படத்தில் காண்க).  
துப்பாக்கி சுடப்படுகையில், குழலில் இருந்து வெளிப்படும் வெப்பத்தில் இருந்து சுடுநரை பாதுகாக்க, சில முன்தண்டுகளில்வெப்பக்காப்புபொறுத்தப் பட்டிருக்கும்.
# ராய்கட் கோட்டை

**ராய்கட் கோட்டை** (Raigad fort) மகாராட்டிரா மாநிலத்தின் ராய்கட் மாவட்டத்தில், மகத் எனும் நகரத்தின் அருகே அமைந்த மலையில் முதலில் ஹிரோஜி இந்தல்கர் (தேஷ்முக்) என்பவரால் 1030ல் கட்டப்பட்ட கோட்டையாகும். 1674ல் இக்கோட்டை மராத்தியப் பேரரசின் தலைநகராக விளங்கியது.  
இக்கோட்டை கடல் மட்டத்திலிருந்து 820 மீட்டர் உயரத்தில் அமைந்த இக்கோட்டை மேற்குத் தொடர்ச்சி மலைத்தொடரில் உள்ள சகாயத்திரி மலையில் அமைந்துள்ளது. ராய்காட் கோட்டைக்குச் செல்ல 1737 படிகள் அமைக்கப்பட்டுள்ளது. இக்கோட்டையை 1818ல் பேஷ்வாக்களிடமிருந்து கிழக்கிந்திய கம்பெனிப் படைகள் கைப்பற்றி சீரழித்தது.
# ராய்கட் கோட்டை

## வரலாறு

சிலை]]
சிவாஜி, ராய்கட் கோட்டையை பிஜப்பூர் சுல்தானின் படைத்தலைவர் சந்திரராவ் மோர் என்பவரிடமிருந்து 1656ல் கைப்பற்றி, கோட்டையை புதுப்பித்து, மராத்தியப் பேரரசின் தலைநகராக மாற்றிக் கொண்டார்.  
ராய்காட் கோட்டையின் அடியில் ராய்காவாடி மற்றும் பச்சத் போன்ற முக்கிய கிராமங்களில் 10,000 மராத்திய குதிரைப்படைகள் காவல் பணியில் இருந்தது.  
1689ல் சூபில்கர் கானால் கைப்பற்றப்பட்ட இக்கோட்டைக்கு அவுரங்கசீப் இஸ்லாம்காட் எனப் பெயரிட்டார். 1707ல் சித்திக் பதேகான் என்பவர் இக்கோட்டை தனது கட்டுப்பாட்டில் 1733 வரை வைத்திருந்தார்.1818ல் கிழக்கிந்திய கம்பெனியின் படைகள், மராத்திய பேஷ்வாக்களிடமிருந்து ராய்கட் கோட்டையைக் கைப்பற்றி அழித்தனர்.
# கைகர்-மார்சதென் சோதனை

**கைகர்-மார்சதென் சோதனை** (*Geiger–Marsden experiment*, **கைகர்-மார்ஸ்டன் சோதனை**) அல்லது **ரூதர்போர்டு தங்க மென்தகடு சோதனை** (*Rutherford gold foil experiment*) என்பது ஒவ்வொரு அணுவிலும் நேர் மின்னூட்டம் கொண்ட உட்கரு உள்ளதைக் கண்டறிய உதவிய சோதனைகளில் முக்கியத்துவம் வாய்ந்த சோதனை ஆகும். ஆல்பா துகளைத் தங்க மென்தகட்டில் மோதச் செய்து, அதனால் அது சிதறுவதன் மூலம் அறிவியலாளர்கள் இதனை உய்த்துணந்தனர். இந்த உட்கருவே அணுவின் பெரும்பாலான எடையை கொண்டுள்ளது என்பதையும் கண்டறிந்தனர். 1908 - 1913 காலப்பகுதியில் மான்செட்டர் பல்கலைகழகத்தில் உள்ள இயற்பியல் ஆய்வுகூடத்தில் ஆன்சு கைகர் மற்றும் எனெசட் மார்சதென் ஆகிய அறிவியலாளர்களால் எனெச்ட் ரூதர்போர்டுவின் மேற்பார்வையில் இப்பரிசோதனை மேற்கொள்ளப்பட்டது.
# கைகர்-மார்சதென் சோதனை

## அணுவின் அமைப்பை விளக்கும் சில கோட்பாடுகள்

ரூதர்போர்டு தங்க மென்தகடு சோதனைக் காலகட்டத்தில் தாம்சன் பிரபுவின் "தாம்சன் அணு மாதிரி" மிகவும் அறியப்பட்டிருந்தது. இது பின்னர் செ. செ. தாம்சனால் மேலும் மேம்படுத்தப்பட்டது. செ.செ.தாம்சன் காலத்தில் நேர் மின்னூட்டம் கொண்ட புரோத்தனும், மின்சுமையற்ற நியூத்திரனும் கண்டறியப்படவில்லை. எனவே தாம்சனின் அணுக் கோட்பாட்டின்படி அணுவின் சமநிலையை விளக்க நேர் மின்னூட்டம் கொண்ட கோளத்தில் எதிர் மின்னூட்டம் கொண்ட இலத்திரன்கள் ஆங்காங்கே பொதிந்து உள்ளதாகக் கருதப்பட்டது. ஐதரசன் நிற மாலையை விளக்காததாலும், ரூதர்போர்டு தங்க மென்தகடு சோதனை முடிவுகளாலும் தாம்சன் அணுக் கோட்பாடு கைவிடப்பட்டது.
# கைகர்-மார்சதென் சோதனை

## அணுவின் அமைப்பை விளக்கும் சில கோட்பாடுகள்

### தாம்சனின் அணு மாதிரியின் விளைவுகள்

தாம்சன் அணு மாதிரியில், நேர் மின்னூட்டம் கொண்ட கோளத்தில் எதிர் மின்னூட்டம் கொண்ட இலத்திரன்கள் ஆங்காங்கே உள்ளதாகக் கொள்வதால், கூலும் விதியின் படி அணுவின் மின்புலம் குறைவாகவே இருக்கும். அதனால் நேர் மின்னுாட்டம் கொண்ட ஆல்ஃபா துகள், அணுவுடன் மோதும் போது ஒரு டிகிரிக்கும் குறைவான கோணத்திலேயே விலகல் அடைய வேண்டும்.  
தாம்சனின் அணுக்கள் பெரிய நேர் மின்கோளமாக இருப்பதால், அதன் அருகில் செல்லும் ஆல்பா துகள்கள் அதிக கோணத்தில் விலகலடைய வேண்டும் என கணக்கிடப்பட்டது. இதில் இலத்திரன்களின் மின்னூட்டம் மிகச் சிறிதாக இருப்பதால் கணக்கில் கொள்ளப்படவில்லை.  
:*Q<sub>g</sub>* = தங்க அணுவின் நேர் மின்னூட்ட அளவு = =
:*Q<sub>α</sub>* = ஆல்பா துகளின் நேர் மின்னூட்ட அளவு = =
:*r* = தங்க அணுவின் ஆரம் =
:*v* = ஆல்பா துகளின் திசைவேகம் =
:*m* = ஆல்பா துகளின் நிறை =
:*k* = கூலும் மாறிலி =
- மரபார்ந்த இயற்பியலில்,கூலும் விசைக்கான சமன்பாடு,
*p<sub>y</sub>* என்பது ஆல்பா துகளின் உந்த மாறுபாடு
:<math>p_y = \bar{F} t < k \frac{Q_\alpha Q_g}{r^2} \cdot \frac{2r}{v}</math>
:<math>\tan \theta = \frac{p_y}{p_x} < k \frac{Q_\alpha Q_g}{r^2} \cdot \frac{2r}{v} \cdot \frac{1}{mv}
= 8.987 \times 10^9 \cdot \frac{3.204 \times 10^{-19} \times 1.266 \times 10^{-17}}{(1.44 \times 10^{-10})^2} \cdot \frac{2 \times 1.44 \times 10^{-10}}{1.53 \times 10^7} \cdot \frac{1}{6.645 \times 10^{-27} \times 1.53 \times 10^7}</math>
:<math>\theta < 0.000325~\text{rad}~(\text{or}~0.0186^\circ)</math>  
மேலே காணப்பட்ட கணக்கீட்டில் தாம்சனின் அணுவினால், ஆல்பா துகள்கள் குறைந்த கோணத்தில் விலகலடைகிறது. ஆனால் 400 மடங்கு பெரிய தங்க அணுக்கள், ஆல்பா துகளை அதிக கோணத்தில் விலகலடையச் செய்ய வேண்டும். இதனால் தாம்சனின் அணுக் கோட்பாடு, இந்த வேறுபாட்டை விளக்காததால் தோல்வியடைந்தது.
# கைகர்-மார்சதென் சோதனை

## அணுவின் அமைப்பை விளக்கும் சில கோட்பாடுகள்

### கைகர்-மார்சதென் சோதனையின் வெளிப்பாடுகள்

குறைந்த கோணத்தில் சிதறல் அடையும்.  
*வலது:* கைகர்-மார்சதென் சோதனையில் சில ஆல்பா துகள்கள் அதிக கோணத்தில் விலகலடைந்தன.]]
- ரூதர்போர்டு அவர்களின் தலைமையில் கைகர் மற்றும் மார்சதென் மேற்கொண்ட சோதனைகளில், தங்க மென் தகடு வழியாக ஆல்பா துகள்களை அனுப்பி, சிதறடிக்கப்படும் துகள்களை ஒளிரும் திரையில் (fluorescent screen) விழச் செய்தனர்.ஆல்பா துகள்கள் பல்வேறு கோணங்களிலும் சிதறடிக்கப்பட்டதையும், மிகச் சில துகள்கள் சென்ற பாதையிலே திருப்பி அனுப்பப்பட்டதையும் கண்டறிந்தனர்.
- தாம்சனின் அணு மாதிரியின் அடிப்படையில் அனைத்து ஆல்பா துகள்களும் நோராக செல்ல வேண்டும்.ஆனால் தாம்சன் கூறியதை விட, நேர் மின்னுாட்டம் கொண்ட கோளம் மிகச் சிறியதாகவும், அதன் நிலை மின் விசை (electrostatic force) மிக அதிகமாகவும் இருந்தது கண்டறியப்பட்டது.
- கைகர்-மார்சதென் அவர்கள் ஆல்பா துகள்களை, தங்க மென் தகட்டின் மீது மோதச் செய்த போது மிகச் சில ஆல்பா துகள்கள் 90° கோணத்திற்கு அதிகமான கோணத்தில் விலகலடைந்தன.பெரும்பான்மையான துகள்கள் ஊடுருவிச் சென்றன.
- இதன் காரணமாக மிகச்கசிறிய அளவில் அணுவின் நேர் மின்னுாட்டம் பொதிந்து இருப்பதாகவும், பெரும்பாலான இடம் வெற்றிடமாக இருப்பதாகவும் தீர்மானிக்கப்பட்டது. அணுவிற்கு நேர் மின்னுாட்டம் கொண்ட உட்கரு இருப்பதாகவும் கருதப்பட்டது.
- இதனடிப்படையில் தாம்சனின் அணு மாதிரி கைவிடப்பட்டு, மிகக் குறுகிய அளவிலான நேர் மின்னுாட்டம் கொண்ட உட்கருவும், அதனைச் சுற்றி எலெக்ட்ரான்கள் ஒரு மேகம் சுழன்று வருவதாக கூறப்பட்ட ரூதர்போர்டின் அணு மாதிரி ஏற்றுக்கொள்ளப்பட்டது.
# கைகர்-மார்சதென் சோதனை

## கைகர்-மார்சதென் சோதனை

### எதிர்பார்த்த முடிவுகள்

தாம்சனின் அணுக் கோட்பாட்டின் படி தங்க மென் தகட்டின் வழியாக செல்லும் ஆல்பா துகள்கள் விலகலேதும் அடையாமல் அடுத்த பகுதியை சென்றடைய வேண்டும்.எனவே விலகலேதும் அடையாமல் ஆல்பா துகள்கள் செல்லும் என எதிர்பார்க்கப்பட்டது.
# கைகர்-மார்சதென் சோதனை

## கைகர்-மார்சதென் சோதனை

### கிடைத்த முடிவுகள்

மூன்று விதமான முடிவுகள் கிடைத்தன.
- பெரும்பான்மையான ஆல்பா துகள்கள் விலகலேதும் அடையாமல் அடுத்த பகுதியை சென்றடைந்தன.
- சில ஆல்பா துகள்கள் பல்வேறு கோணங்களில் சிதறடிக்கப்பட்டன.
- மிகச் சில ஆல்பா துகள்கள் 180° எதிரொளிக்கப்பட்டன.
# கைகர்-மார்சதென் சோதனை

## கைகர்-மார்சதென் சோதனை

### கிடைத்த முடிவுகளின் அடிப்படையில் அணுக் கோட்பாடு

சோதனை முடிவுகளின் அடிப்படையில் அணுவில் மிகக் குறுகிய அளவிலான நேர் மின்னுாட்டம் கொண்ட உட்கரு இருப்பதாகவும், எலெக்ட்ரான்கள் அதனைச் சுற்றி ஒரு மேகம் போல சுழன்று வருவதாகவும் கருதப்பட்டு, உட்கரு அடிப்படையிலான அணுமாதிாிகள் வரையறுக்கப்பட்டன.
# லியோ வரத்கர்

**லியோ வரத்கர் (Leo Varadkar** (; பிறப்பு 18 சனவரி 1979) என்பவர் அயர்லாந்து நாட்டைச் சேர்ந்த அரசியல்வாதியும் சூன் 2017 முதல் அயர்லாந்தின் தலைமை அமைச்சராகப் பதவியில் உள்ளவரும் ஆவார். இவர் அயர்லாந்தின் ஃபைன் கேயல் கட்சியின் தலைவராவார். என்டா கென்னியின் ஓய்வுக்குப் பின், ஜூன் 2, 2017 இல், ஃபைன் கேயல் கட்சியின் தலைவராக தேர்ந்தெடுக்கப்பட்டார்.  
டெய்ல் எயிரான் ஒப்புதலின் பின்னர், ஜூன் மாதம் அவர் தாவோய்சாக்கை நியமிப்பார் என்று எதிர்பார்க்கப்படுகிறது. 2007 ஆம் ஆண்டு முதல் டப்ளினின் மேற்கு தொகுதியின் டீச்ச்த டாலாவாக (TD) உள்ளார். இவர் போக்குவரத்து, சுற்றுலா மற்றும் விளையாட்டுத்துறை அமைச்சராக 2011 முதல் 2014 வரையும், 2014 ஆம் ஆண்டு முதல் 2016 வரையில் நலவாழ்வு அமைச்சராகவும், 2016 முதல் சமூக பாதுகாப்பு அமைச்சராக இருந்து வருகிறார். 2015 ஐரிஷ் திருமண வாக்கெடுப்பின்போது அவர் தன்னை வெளிப்படையாக தன்பாலின உறவுப் பழக்கமுள்ளவர் என அறிவித்தார்.  
வரத்கர் டப்ளினில் பிறந்தவர், டப்ளினில் உள்ள டிரினிட்டி கல்லூரியில் மருத்துவம் பயின்றார். இவர் 2010 இல் பொது மருத்துவர் என தகுதிபெறுவதற்கு முன் இளநிலை மருத்துவராக பல ஆண்டுகள் கழித்தார். 2004-ம் ஆண்டு ஃபிங்கல் கவுண்டி கவுன்சில் என்னும் உள்ளாட்சி சபைக்குத் தேர்ந்தெடுக்கப்பட்டார், மேலும் டெய்ல் ஈயரன்னைத் தேர்ந்தெடுப்பதற்கு முன்பு துணை மேயராக பணிபுரிந்தார்.  
உள்கட்சி அழுத்தத்தால் சில மாதங்களுக்கு முன்பு முன்னாள் பிரதமர் என்டா கென்னி தனது கட்சித் தலைவர் பதவியை விட்டு விலகினார். அதைத் தொடர்ந்து அந்த இடத்துக்கான உள்கட்சித் தேர்தல் நடத்தப்பட்டது. லியோ மற்றொரு அமைச்சரான சைமொன் கொவ்னியைத் தோற்கடித்தார். அவர் கட்சியின் 60 சதவீத வாக்குகளைப் பெற்று மிகப் பெரிய ஆதரவுடன் தலைவராகியுள்ளார். கூடிய விரைவில் அயர்லாந்துப் பிரதமராகப் பொறுப்பேற்கவுள்ளார். ஐரிஷ் அரசியல் கட்சியின் முதல் வெளிப்படையான தன்பாலின தலைவராகவும், இந்திய வம்சாவளியைச் சேர்ந்த முதல் தலைவராகவும் இவர் குறிப்பிடத்தக்கவராக உள்ளார்.
# லியோ வரத்கர்

## முன் வாழ்க்கை

இவர் 1979 சனவரி 18 இல் டர்பனில் உள்ள ரோட்டந்தா மருத்துவமனையில் பிறந்தார். இவர் அசோக் வரத்கார் மற்றும் மிரிலியம் வரத்கார் ஆகியோரின் ஒரே மகன் ஆவார். இவரது தந்தை இந்தியாவின் பம்பாயில் பிறந்தவர், 1960 களில் மருத்துவராக பணியாற்ற இங்கிலாந்துக்கு வந்தார். துங்காரில் பிறந்த இவரது தாயார், தனது எதிர்கால கணவரை செவிலியாக பணியாற்றிக் கொண்டிருந்தபொழுது சந்தித்தார். அவர்கள் லீசெஸ்டரில், ஒன்றாக வாழ்ந்தனர், அங்கு அவர்களின் மூன்று குழந்தைகளில் மூத்தவரான, சோஃபி பிறந்தார். 1973 இல் இவர்கள் டப்ளினில் குடியேறுவதற்கு முன்பு, முதலில் இந்தியாவுக்கு குடும்பம் இடம் பெயர்ந்தது, அங்கு அவர்களின் இரண்டாவது குழந்தையான சோனியா பிறந்தார். பின் மீண்டும் அயர்லாந்து திரும்பிய இந்தத் தம்பதியருக்கு 1979 ஆம் ஆண்டு பிறந்தார் லியோ. இந்து தந்தைக்குப் பிறந்த அவர் கத்தோலிக்க முறைப்படியே வாழ்ந்தார். அவர்களது ஒரே ஆண் மகனான லியோவை அவரது விருப்பத்தின் அடிப்படையில் வாழ அனுமதித்தனர்.  
லியோ பிளான்சார்ஸ்டவுனில் உள்ள, செயின்ட் பிரான்சிஸ் சேவியர் நேஷனல் பள்ளியில் படித்தார். அவருடைய இரண்டாம் நிலைக் கல்வியானது பால்கர்ஸ்டவுனில் தி கிங்ஸ் ஹாஸ்பிடலில் தொடர்ந்தது, இது சர்ச் ஆப் அயர்லாந்தின் ஒழுங்கின் கீழ் இயங்கும் கட்டணம் செலுத்தும் பள்ளி ஆகும். அவரது இரண்டாம்நிலைப் பள்ளிக்கு அவர் ஃபைன் கேல்லில் சேர்ந்தார். அவர் டப்ளின் டிரினிட்டி கல்லூரியில் (டி.சி.டி.) , அவர் சட்டப்படிப்பை மேற்கொண்டார். பின்னர் அவர் மருந்துவப் படிப்புக்கு மாறினார். இந்தக் காலகட்டத்தில்தான் லியோவுக்கு அரசியல் ஆர்வம் துளிர்த்தது. அயர்லாந்தின் பெரிய அரசியல் கட்சியான ஃபைன் கேயல் கட்சியின் இளைஞர் அமைப்பில் சேர்ந்து செயலாற்றத் தொடங்கினார். அந்தக் காலகட்டத்தில் ஸ்வீடன் பிரதமராக இருந்த ஃபிரெட்ரிக் ரெய்ன்ஃபெல்ட் தொடங்கிய ஐரோப்பிய மக்கள் கட்சியின் இளைஞர் அமைப்பின் அயர்லாந்து துணைத் தலைவராகவும் செயலாற்றி வந்தார்.  
அடுத்த தலைமுறைத் தலைவர்களை உருவாக்கும் பொருட்டு நடத்தப்படும் ‘வாஷிங்டன் அயர்லாந்து திட்ட’த்துக்கு இவர் தேர்ந்தெடுக்கப்பட்டார். அயர்லாந்திலிருந்து மாணவர்களைத் தேர்ந்தெடுத்து அவர்களை வாஷிங்டன் நகருக்கு உட்பட்ட இடங்களில் அரசுப் பணிகளில் நியமித்து அவர்களுக்குத் தலைமைப் பண்பை உருவாக்குவதுதான் இதன் நோக்கம். இந்தத் திட்டத்தில் ஆறு மாத காலம் செயலாற்றியுள்ளார் லியோ. இவர் 2003 ஆம் ஆண்டில் மருத்துவப் பள்ளியில் பட்டம் பெற்றார். 2010 ஆம் ஆண்டில் பொது மருத்துவராக நியமிக்கப்பட்டதற்கு முன்னர், செயின்ட் ஜேம்ஸ் மருத்துவமனை மற்றும் கொன்னோலி மருத்துவமனையில் ஒரு இளநிலை மருத்துவராக பணிபுரிந்தார்.
# லியோ வரத்கர்

## அரசியல் வாழ்வு

### ஃபிங்கல் கவுண்டி கவுன்சில்: 2003–2007

1999-ல் மருத்துவம் இரண்டாமாண்டு படிக்கும்போது தனது 20 வயதில் உள்ளாட்சித் தேர்தலில் வெறும் 380 வாக்குகள் பெற்றுத் தோல்வியடைந்தார். ஷாலி டெர்ரிக்கு மாற்றாக கோட்ஸ்கோனிக் பகுதிக்காக 2003 இல் ஃபிங்கல் கவுண்டி கவுன்சிலுக்கு வராட்கர் தேர்ந்தெடுக்கப்பட்டார். 2004 ஆம் ஆண்டு ஃபிங்கல் கவுண்டி கவுன்சில் என்னும் உள்ளாட்சி சபைக்குத் தேர்ந்தெடுக்கப்பட்டார்.
# லியோ வரத்கர்

## அரசியல் வாழ்வு

### டெய்ல் எயிரான்: 2007–தற்போதுவரை

2007 ஆம் ஆண்டு நடைபெற்ற பொதுத் தேர்தலில் வெற்றிபெற்று முதன் முறையாக டெய்ல் எயிரான் என்னும் ஆட்சி மன்றத்துக்குள் உறுப்பினராக நுழைந்தார், 2007 முதல் 2010 வரை நிறுவன, வர்த்தக மற்றும் வேலைவாய்ப்பு பிரிவுக்கான கட்சியின் செய்தித் தொடர்பாளராக ஆனார். 2011 பொதுத் தேர்தலில், லியோ 8,359 முதல் முன்னுரிமை வாக்குகள் (4 தொகுதியில் உள்ள வாக்கெடுப்பில் 19.7% வாக்குகள்) பெற்று டெய்ல் எயிரனுக்கு மீண்டும் தேர்ந்தெடுக்கப்பட்டார்.
# லியோ வரத்கர்

## அரசியல் வாழ்வு

### டெய்ல் எயிரான்: 2007–தற்போதுவரை

#### போக்குவரத்து, சுற்றுலா மற்றும் விளையாட்டு அமைச்சர்: 2011-2014

2011 ஆம் ஆண்டு தேர்தலில் ஃபைன் கேயல் கட்சி தனிப் பெரும்பாண்மையுடன் ஆட்சியைப் பிடித்தபோது முதன்முறையாக லியோ போக்குவரத்துத் துறை அமைச்சராக 2011 மார்ச் 9 அன்று நியமிக்கப்பட்டார்.
# லியோ வரத்கர்

## அரசியல் வாழ்வு

### டெய்ல் எயிரான்: 2007–தற்போதுவரை

#### நலவாழ்வு அமைச்சர்: 2014-2016

2014 சூலையில் அமைச்சரவை மாற்றியமைக்கப்பட்டபோது, லியோ நலவாழ்வுத்துறை அமைச்சராக மாற்றப்பட்டார்.  
2016 பிப்ரவரி பொதுத் தேர்தலில் மீண்டும் டெய்லிலிருந்து தேர்ந்தெடுக்கப்பட்டார். புதிய அரசாங்கத்தின் அமைச்சரவையில் நலவாழ்வு அமைசர் பதவியைத் தக்க வைத்துக் கொண்டார். நலவாழ்வு அமைச்சராக அவரது இறுதி செயல்களில் ஒன்றாக, மனநல சுகாதாரத்திற்கான வருடாந்திர வரவு செலவு திட்டத்தில் ஒதுக்கப்பட்டுவந்த 35 மில்லியன் யூரோக்களில் இருந்து 12 கோடி யூரோவாக லியோவால் குறைக்கப்பட்டது. வெட்டப்பட்ட தொகை வேறு எங்காவது அவசியமான தேவைக்கு பயன்படுத்தப்படலாம் என்றார்."
# லியோ வரத்கர்

## அரசியல் வாழ்வு

### டெய்ல் எயிரான்: 2007–தற்போதுவரை

#### சமூக பாதுகாப்பு அமைச்சர்: 2016-தற்போது வரை

2016 ஆம் ஆண்டு மே 6 ஆம் நாளன்று, சமூக பாதுகாப்பு அமைச்சராக லோயோ நியமிக்கப்பட்டார்.
# லியோ வரத்கர்

## அரசியல் வாழ்வு

### டெய்ல் எயிரான்: 2007–தற்போதுவரை

#### ஃபைன் கேயல் கட்சித் தலைவர்

2017 சூன் 2 அன்று, லியோ ஃபைன் கேயல் கட்சித் தலைவராக தேர்ந்தெடுக்கப்பட்டார்.
# அரிய தங்கம் கோயில்

**அரிய தங்கம் கோயில்** என்பது தமிழ்நாட்டில் உள்ள நாட்டுப்புறக் கோயிலாகும்.
# அரிய தங்கம் கோயில்

## அமைவிடம்

இக்கோயில் திருவையாறு-கும்பகோணம் சாலையில், கவித்தலத்திற்கு முன் உள்ள சருக்கை என்னும் சிற்றூரில் இருந்து வடதிசையில் இரண்டு கிமீ தொலைவில் கொள்ளிடம் ஆற்றின் நடுவில் ஒரு பெரிய மணல் திட்டில் அமைந்துள்ளது. அரை கிலோ மீட்டர் அளவு நீளமுள்ள இத்திட்டு கீழராம நல்லூர் என்றழைக்கப்படுகிறது. இக்கோயில் அமைந்துள்ள பகுதியில் ஓங்கி உயர்ந்த மரங்கள், கருவேல மரங்கள், முற்புதர்கள் நிறைந்த காடுகள் நிறைந்துள்ளன.
# அரிய தங்கம் கோயில்

## மணல்திட்டு

அருகே உள்ள மற்றொரு மணல் திட்டில் இரண்டுத் தெருக்கள் உள்ளன. சுமார் ஐம்பது அல்லது அறுபது வீடுகள் இருக்கும். இரண்டுத் தெருக்களைச் சுற்றிலும் காடு காணப்படுகிறது. இங்கு வசிப்பவர்கள் எந்தவொரு சிறு பொருள் வாங்க வேண்டும் என்றாலும், மளிகையோ, அவசரத்திற்கு மருந்தோ, பகலோ, இரவோ, ஒரு கீலோ மீட்டருக்கும் மேல், ஆற்று மணலைக் கடந்து, நடந்து சென்றுதான் வந்தாக வேண்டும். சின்னஞ்சிறு குழந்தைகள் பள்ளிக்குச் செல்வதென்றாலும், இவ்வாற்று மணலைக் கடந்துதான் தினமும் சென்றாக வேண்டும். கடினமாக வாழ்க்கை வாழ்கிறார்கள். கொள்ளிடம் ஆற்றில் தண்ணீரோ, வெள்ளப் பெருக்கோ ஏற்பட்டால் இவர்கள் இத்திட்டிலேயே இருக்க வேண்டிவரும். படகில் மிதந்துதான் வெளியேற முடியும்.
# அரிய தங்கம் கோயில்

## மூலவர்

இக்கோயிலின் மூலவர் அப்பாலிக் கூத்த அய்யனார், அரியதங்கம் மற்றும் கூத்தாயி ஆகிய இரு தேவியருடன் கிழக்கு நோக்கிய நிலையில் உள்ளார். கோயிலின் எதிரில் இடது புறத்தில் கருப்புசாமியும், வலது புறத்தில் மதுரை வீரனும் உள்ளனர். கோயில் வளாகத்தில் பாப்பாத்தி அம்மன் உள்ளார். கோயிலுககு எதிரில் ஓடு வேயப்பட்ட நாற்புறமும் திறந்த நிலையிலுள்ள நீண்ட கட்டிடத்தில் உணவுக்கூடம் உள்ளது. கிடா வெட்டி முடிந்ததும், இங்குதான் விருந்து நடைபெறும்.
# இரா. சி. ஆறுமுகம்

**இரா. சி. ஆறுமுகம்**(R. S. Arumugam)(பிறப்பு: மார்ச் 19, 1919) என்பவர் ஒரு தமிழக அரசியல்வாதியும், முன்னாள் சட்டமன்ற உறுப்பினரும் ஆவார். இவர் திருநெல்வேலி சட்டமன்ற தொகுதியிலிருந்து இந்திய தேசிய காங்கிரசு கட்சியின் சட்டமன்ற உறுப்பினராக 1952 முதல் 1957 வரையிலும் மீண்டும் 1962 முதல் 1967 வரையிலும் பணியாற்றியுள்ளார். இத்தொகுதியில்இவரோடுஎஸ். என். சோமையாஜுலுவும் சட்டமன்ற உறுப்பினராகத் தேர்ந்தெடுக்கப்பட்டார். மேலும் இவர் இரண்டாவது மற்றும் நான்காவது இந்திய நாடாளுமன்ற (தென்காசி) உறுப்பினராக முறையே 1957 முதல் 1962 வரையிலும் 1967 முதல் 1972 வரையிலும் பணியாற்றியுள்ளார்.
# இராஜாத்தி குஞ்சிதபாதம்

**இராசாத்தி குஞ்சிதபாதம் **(*Rajathi Kunchithapatham*) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார்.  
இவர் 1957 மற்றும் 1962 ஆம் ஆண்டுகளில் நடந்த சட்டமன்றத் தேர்தல்களில், திருநெல்வேலி தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். 1957 ஆம் ஆண்டின் சட்டமன்றத் தேர்தலில் இத்தொகுதியில் வெற்றிபெற்ற இரு சட்டமன்ற உறுப்பினர்களில் இவர் ஒருவரும், மற்றொருவர் சோமசுந்தரம் என்பவரும் ஆவார்.  
பின்னர் 1971 ஆம் ஆண்டு நடந்த சட்டமன்றத் தேர்தலில்,இதே தொகுதியில்போட்டியிட்டு பி. பத்மனாபன்என்பவரிடம் 16,952வாக்குகள் வித்தியாசத்தில் தோல்வியடைந்தார்.
# டெல்டா IV

**டெல்டா IV** (Delta IV) என்பது டெல்டா குடும்ப ஏவுவாகனங்களின் மேம்படுத்தப்பட்ட ஓர் ஏவுவாகனமாகும். இதன் முக்கியப் பாகங்கள் *போயிங்* நிறுவனத்தின் *தற்காப்பு, விண்வெளி & பாதுகாப்பு*ப் பிரிவு *யுனைட்டட் அல்லையன்ஸ்* நிறுவனத்திற்கான அலபாமாவில் உருவாக்கியதாகும். கடைசி பொருத்துதல்கள் *யுனைட்டட் அல்லையன்ஸ்* நிறுவனத்தில் ஏவுதளத்தில் நடைபெற்றது. வணிக ரீதியிலான செயற்கைக் கோள்களை ஏவும் பொருட்டு இந்த ஏவுவாகனம் தயாரிக்கப்பட்டது. இந்த ஏவுவாகனம் நான்கு நடுத்தர (Medium) வகையினையும் ஒரு பெரிய (Heavy) வகையினையும் கொண்டது. ஏவப்படும் பொருளின் எடை மற்றும் உருவத்திற்குத் தக்கவாறு இம்மாதிரியான வகைகளுடன் தயாரிக்கப்பட்டுள்ளது. தொடக்க காலத்தில் அமெரிக்க இராணுவப் பயன்பாட்டிற்காக இது தயாரிக்கப்பட்டது.
# ஏ. எல். சுப்ரமணியன்

**அ. லெ. சுப்ரமணியன்**(A. L. Subramanian) இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1938ஆம் ஆண்டு மே மாதம் 8ஆம் தேதியன்று இவர் பிறந்தார்.  
திருநெல்வேலி மாநகரத்தில் 2006 முதல் 2011 வரையிலான ஐந்தாண்டு காலம், திருநெல்வேலிமாநகர மேயராக இவர் பதவி வகித்தார்.  
திருநெல்வேலி (சட்டமன்றத் தொகுதி) சார்பாக திராவிட முன்னேற்றக் கழகம் கட்சி மூலம் சென்னை மாநில சட்டமன்றத் தேர்தல், 1967, தமிழ்நாடு சட்டமன்றத் தேர்தல், 1989 மற்றும் தமிழ்நாடு சட்டமன்றத் தேர்தல், 1996 ஆகிய தேர்தல்களின்படி சட்டமன்ற உறுப்பினர் பதவிக்கு மூன்று முறை சுப்ரமணியன் தேர்வு செய்யப்பட்டார்.  
2012ஆம் ஆண்டு அக்டோபர் மாதம் 26ஆம் நாள் தன்னுடைய 73ஆம் வயதில் உயிர் நீத்தார். இவருக்குமனைவி,இரண்டுமகள்கள்மற்றும்இரண்டு மகன்கள் உள்ளனர்.
இவருடைய மகன்களில் ஒருவரான அ. இல. சு. இலட்சுமணன், திருநெல்வேலி திராவிட முன்னேற்றக் கழகம் சார்பில் சட்டமன்ற உறுப்பினர் பதவிக்குத் தேர்வு செய்யப்பட்டார்.
# அ. இல. சு. இலட்சுமணன்

**அ. இல சு. இலட்சுமணன்** (*A. L. S. Lakshmanan*) என்பவர் தமிழ்நாடு மேனாள் சட்டமன்ற உறுப்பினர் ஆவார்.இவர் திருநெல்வேலி மாவட்டத்தினைச் சேர்ந்தவர். இவர்2016 தேர்தலில்திருநெல்வேலி தொகுதியிலிருந்துதிராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.  
அ. இல. சு. இலட்சுமணனின் தந்தை ஏ. எல். சுப்ரமணியன்திருநெல்வேலியிலிருந்து மூன்றுமுறை தமிழ்நாடு சட்டமன்றம் உறுப்பினராகத் தேர்ந்தெடுக்கப்பட்டவர் ஆவார்
# நயினார் நாகேந்திரன்

**நயினார் நாகேந்திரன்** (*Nainar Nagendran*, பிறப்பு: 16 அக்டோபர் 1968) தமிழ்நாட்டைச் சேர்ந்த ஓர் அரசியல்வாதியும், பாரதிய ஜனதா கட்சியின் தற்போதைய மாநிலத் தலைவரும் ஆவார்.  
இவர் 1960 அக்டோபர் 16 இல் திருநெல்வேலி மாவட்டம், பணகுடியில் பிறந்தார். தற்போது பாரதிய ஜனதா கட்சியிலும், இதற்கு முன்பு அனைத்திந்திய அண்ணா திராவிட முன்னேற்றக் கழகத்திலும் இருந்தார். இவர் 2025, ஏப்ரல் 12 அன்று பாஜக மாநிலத் தலைவராக தேர்ந்தெடுக்கப்பட்டார். இதன்படி 2025, ஏப்ரல் 13 அன்று பதவியேற்றார்.
# நயினார் நாகேந்திரன்

## அரசியல் வாழ்க்கை

நயினார் நாகேந்திரன், 2001 சட்டமன்றத் தேர்தலில், திருநெல்வேலி தொகுதியிலிருந்து, சட்டமன்ற உறுப்பினராகத் தேர்ந்தெடுக்கப்பட்டார். மேலும் 2011 சட்டமன்றத் தேர்தலில் மீண்டும் சட்டமன்ற உறுப்பினராகத் தேர்ந்தெடுக்கப்பட்டார்.2001-2006 வரை நடைபெற்ற அனைத்திந்திய அண்ணா திராவிட முன்னேற்றக் கழக ஆட்சியில் மின்சாரத்துறை அமைச்சராகவும், தொழில்துறை அமைச்சராகவும் பணியாற்றினார்.  
நயினார் நாகேந்திரன், 2016 சட்டமன்றத் தேர்தலில், திராவிட முன்னேற்றக் கழகம் கட்சி சார்பாக போட்டியிட்ட வேட்பாளர் அ. இல சு. இலட்சுமணன்என்பவரிடம்601 வாக்குகள் பின்தங்கித் தோல்வியடைந்தார்.2011 சட்டமன்ற தேர்தலில் நயினார் நாகேந்திரன், இதே தொகுதியில் இலட்சுமணனை 3800 வாக்குகள் முன்னணியில் வெற்றிபெற்றார்என்பதுகுறிப்பிடத்தக்கது. இந்தத் தேர்தல்களில் இவர் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டார்.  
நயினார் நாகேந்திரன் அனைத்திந்திய அண்ணா திராவிட முன்னேற்றக் கழகத்திலிருந்து விலகி, பாரதிய ஜனதா கட்சியில் சேர்ந்த பிறகு, 2019 ஆம் ஆண்டு நடைபெற்ற இந்தியப் பாராளுமன்றத் தேர்தலில், இராமநாதபுரம் மக்களவைத் தொகுதியில் போட்டியிட்டு வெற்றிவாய்ப்பினை இழந்தார். 2021 ஆம் ஆண்டில் நடைபெற்ற தேர்தலில், திருநெல்வேலி தொகுதியிலிருந்து, பாஜக சார்பில் சட்டமன்ற உறுப்பினரானார்.
# நயினார் நாகேந்திரன்

## வருமானத்துக்கு மிஞ்சிய சொத்துக்குவிப்பு வழக்கு

தமிழ்நாட்டின் ஊழல் தடுப்பு மற்றும் கண்காணிப்பு இயக்குநரகம், சென்னை, கொச்சி, தென் திருநெல்வேலி மாவட்டம் உட்பட, நயினார் நாகேந்திரனுக்குச் சொந்தமான 12 இடங்களில் சோதனைகளை நடத்தியது. 2006 ஆம் ஆண்டில், இவர் தமிழ்நாட்டின் அமைச்சராக இருந்தபோது, தனது வருமானத்திற்கு அதிகமாக, தங்க நகைகள், நிலங்கள் உள்ளிட்ட சொத்துக்களை வாங்கிக் குவித்ததை ஒரு விசாரணை வெளிப்படுத்தியது. திசம்பர் 2010இல், நாகேந்திரன், அவரது மனைவி, நான்கு உறவினர்கள் ஆகியோர் ரூ. 3.9 கோடி மதிப்பிலான வருமானத்திற்கு அதிகமான சொத்துக்களை குவித்ததாக, ஊழல் தடுப்பு இயக்குநரகம் குற்றப்பத்திரிகைப் பதிந்தது.
# நயினார் நாகேந்திரன்

## போட்டியிட்ட தேர்தல்களும் வகித்த பதவிகளும்

### மக்களவைத் தேர்தல்கள்

| வேட்பாளர் | கட்சி | வாக்கு சதவீதம் |  |  |  |  |  |  |
| --- | --- | --- | --- | --- | --- | --- | --- | --- |
| 2019 | 17வது | இராமநாதபுரம் | பாஜக | rowspan=2 | 32.13% | நவாஸ் கனி | இ. ஒ. மு. லீ | 44.05% |
| 2024 | 18வது | திருநெல்வேலி | பாஜக | 31.54% | ராபர்ட் புரூஸ் | இதேகா | 47.06% | } |
# நயினார் நாகேந்திரன்

## போட்டியிட்ட தேர்தல்களும் வகித்த பதவிகளும்

### தமிழ்நாடு சட்டமன்றத் தேர்தல்கள்

| வேட்பாளர் | கட்சி | வாக்கு சதவீதம் |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2001 | 12வது | திருநெல்வேலி | அஇஅதிமுக | rowspan=4 | 40.93% | ஏ. எல். சுப்ரமணியன் | திமுக | rowspan=5 | 40.24% |
| 2006 | 13வது | திருநெல்வேலி | அஇஅதிமுக | 45.42% | என். மலை ராஜா | திமுக | 45.85% |  |  |
| 2011 | 14வது | திருநெல்வேலி | அஇஅதிமுக | 54.81% | அ. இல. சு. இலட்சுமணன் | திமுக | 30.34% |  |  |
| 2016 | 15வது | திருநெல்வேலி | அஇஅதிமுக | 42.81% | அ. இல. சு. இலட்சுமணன் | திமுக | 43.13% |  |  |
| 2021 | 16வது | திருநெல்வேலி | பாஜக | 46.70% | அ. இல. சு. இலட்சுமணன் | திமுக | 35.01% | } |  |
# நயினார் நாகேந்திரன்

## போட்டியிட்ட தேர்தல்களும் வகித்த பதவிகளும்

### வகித்த பதவிகள்

| பதவி ஆரம்பம் | பதவி முடிவு | பதவியில் இருந்த நாட்கள் |  |  |  |
| --- | --- | --- | --- | --- | --- |
| 2001 | போக்குவரத்துத்துறை அமைச்சர் | திருநெல்வேலி | 19 மே 2001 | 2 மார்ச் 2002 | 287 நாட்கள் |
| 2001 | மின்சாரத்துறை அமைச்சர் | திருநெல்வேலி | 2 மார்ச் 2002 | 9 சூன் 2002 | 99 நாட்கள் |
| 2001 | மின்சாரம் மற்றும் தொழில்துறை அமைச்சர் | திருநெல்வேலி | 10 சூன் 2002 | 28 ஆகத்து 2002 | 79 நாட்கள் |
| 2001 | மின்சாரம், தொழில்கள் மற்றும் ஊரகத் தொழில்துறை அமைச்சர் | திருநெல்வேலி | 29 ஆகத்து 2002 | 12 நவம்பர் 2002 | 75 நாட்கள் |
| 2001 | மின்சாரம் மற்றும் தொழில்துறை அமைச்சர் | திருநெல்வேலி | 13 நவம்பர் 2002 | 2 சூன் 2003 | 201 நாட்கள் |
| 2001 | தொழில் துறை அமைச்சர் | திருநெல்வேலி | 3 சூன் 2003 | 12 மே 2006 | 2 ஆண்டுகள், 343 நாட்கள் |
| 2011 | சட்டமன்ற உறுப்பினர் | திருநெல்வேலி | 23 மே 2011 | 21 மே 2016 | 4 ஆண்டுகள், 364 நாட்கள் |
| 2021 | சட்டமன்ற உறுப்பினர் | திருநெல்வேலி | 11 மே 2021 | *தற்போது பதவியில்* | } |
# பொ. பத்மநாபன்

**பொ. பத்மநாபன்** (*P. Padmanabhan*)(பிறப்பு 22 செப்டம்பர் 1923) என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். திருநெல்வேலி தைக்கா தெரு பகுதியினைச் சார்ந்த இவர் ஓமியோபதி மருத்துவர் ஆவார். இவர் 1971 ஆம் ஆண்டு நடந்த சட்டமன்ற தேர்தலில், திருநெல்வேலி தொகுதியிலிருந்து, திராவிட முன்னேற்றக் கழக சார்பாகபோட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# ஜி. ஆர். எட்மண்டு

**ஜி. ஆர். எட்மண்டு**எனும் காசுபர் உரொசரி எட்மண்ட் (சனவரி 6, 1931&ndash; சூன் 2, 2013) ஓர் தமிழக அரசியல்வாதி ஆவார். தூத்துக்குடி மாவட்டம், ஆறுமுகநேரியைச் சேர்ந்த இவர் ஆரம்பத்தில் திராவிட முன்னேற்றக் கழகம் சார்பில் ஆறுமுகநேரிதொகுதியில் போட்டியிட்டு 1969 முதல் 1971 வரை தமிழ்நாடுசட்டசபையில் துணைசபாநாயகராகப் பணியாற்றினார்.
1972ல் ம. கோ. இராமச்சந்திரன் அனைத்திந்திய அண்ணா திராவிட முன்னேற்றக் கழகம் கட்சியைத் தொடங்கியபோது, இவர் தானும் அக்கட்சியில் சேர்ந்து கொண்டார். ஜி. ஆர். எட்மண்டு 1977 முதல் 1980 வரை உணவுத்துறை, வனத்துறை, மீன்வளத்துறை உள்ளிட்ட ஆறு வெவ்வேறுதுறைகளில்மாநிலமந்திரியாகப்பணிபுரிந்தார்.புதுடில்லியில்,தமிழ்நாடுஅரசின்சிறப்புப்பிரதிநிதியாகப்பணியாற்றினார். மேலும் சென்னைஉயர்நீதிமன்றத்தில்,அரசு வழக்குரைஞராகவும் பணியாற்றினார். எம்.ஜி.ஆர் காலத்திற்கு பின்னர் அரசியலில் இருந்து ஓய்வு பெற்று சமூக சேவைகளில் ஈடுபட்டு வந்தார். 2013ம் ஆண்டு மதுரையில் காலமானார்.
# எஸ். நாரயணன்

**எஸ். நாரயணன் ** என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியைச் சேர்ந்தவர். இவர் 1980ஆம் ஆண்டு நடைபெற்ற சட்டமன்றத் தேர்தலில், திருநெல்வேலி தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்
# டி. வேலையா

**டி. வேலையா ** (D. Veliah) ஏன்பவர் இந்திய அரசியல்வாதியும் முன்னாள்தமிழ்நாடுசட்ட மன்ற உறுப்பினறும். ஆவார்.அனைத்திந்திய அண்ணா திராவிட முன்னேற்றக் கழக கட்சி வேட்பாளராக 1991 ஆம் ஆண்டு திருநெல்வேலி தொகுதியில் போட்டியிட்டார். தேர்தலில் வெற்றி பெற்று திருநெல்வேலி சட்டமன்றத் தொகுதியில் இருந்து தமிழ்நாடு சட்டமன்றம் உறுப்பினராகத் தேர்ந்தெடுக்கப்பட்டார்.
# பி. எஸ். மணியன்

**பி. எஸ். மணியன்** (*P. S. Maniyan*) ஓர் இந்திய அரசியல்வாதியும், தமிழ்நாடு மாநிலத்தின் முன்னாள் சட்டமன்ற உறுப்பினரும் ஆவார்.மணியன் மதுரை அமெரிக்கன் கல்லூரியில் இளங்கலை கல்வியினையும், சென்னை சட்டக் கல்லூரியில் சட்டப் படிப்பினையும் பயின்றுள்ளார். இவர்திராவிட முன்னேற்றக் கழகம் கட்சி சார்பில்சோழவந்தான் சட்டமன்றத் தொகுதியில்1967மற்றும்1971 ஆகிய தேர்தல்களில் போட்டியிட்டுவெற்றிபெற்றார்.
# எல். சந்தானம்

**எல். சந்தானம்** என்பவர்ஓர் தமிழக அரசியல்வாதி ஆவார்.இவர்தமிழ்நாடுமாநிலத்தின்முன்னாள்சட்ட மன்ற உறுப்பினர் ஆவார்.இவர்திராவிட முன்னேற்றக் கழகம் கட்சிசார்பாகசோழவந்தான் சட்டமன்றத் தொகுதியில் 1996 தேர்தலில்போட்டியிட்டுவெற்றிபெற்றார். மேலும்இவர் 2001 தேர்தலில்,அனைத்திந்திய பார்வார்டு பிளாக் கட்சி சார்பாக உசிலம்பிட்டியில் போட்டியிட்டுவெற்றிபெற்றார்.
மீண்டும்2006 தேர்தலில்சோழவந்தான் தொகுதியில் அனைத்திந்திய அண்ணா திராவிட முன்னேற்றக் கழகம்சார்பாக போட்டியிட்டு திமுக வேட்பாளரானபி. மூர்த்தியிடம்தோல்விஅடைந்தார்.
அஇஅதிமுக தலைவிஜெ. ஜெயலலிதா 2001ஆம்ஆண்டுதேர்தலில்தோழமைகட்சியானபார்வர்டு பிளாக்கு கட்சிக்கு உசிலம்பட்டி தொகுதியைஒதுக்கியிருந்தார்.
இவர்தனது பார்வர்டு பிளாக்கு கட்சியில் ஏற்பட்ட பிளவுகாரணமாகஅக்கட்சியின்பொதுச்செயலாளராகஇருந்தஇவர்2006 ல் சோழவந்தான் தொகுதியில் மீண்டும் அதிமுக சார்பாக போட்டியிட்டார். 2006தேர்தலில்அதிமுக உடன்இணைய தன்கட்சித் தலைமைப் பொறுப்பில் உள்ளவர்களுக்கு ஒப்புதல் இல்லாத காரணத்தினால், இவர் 2001-2006 சட்டமன்ற தேர்தலில் அதிமுக சார்பில் தனித்துப் போட்டியிட்ட ஒரே பார்வர்டு பிளாக்கு உறுப்பினர் ஆவார்.
சந்தானத்தின் பல்வேறு நடவடிக்கைகளால் அக்கட்சியின் புதியதலைவர்கார்த்திக் சந்தானத்தைதனது கட்சியிலிருந்துவிலக்கிவிட்டார்.
அதன்பின்னர்இவர்அதிமுக கட்சியுடன் மேற்கொண்டஒப்பந்தப்படிஇவருக்குஒருதொகுதிஒதுக்கீடுசெய்யப்பட்டது. இவருக்குமுதலில்மதுரை மத்திதொகுதி ஒதுக்கப்பட்டது.ஜெயலலிதாமாநிலம்முழுவதிலும்உள்ளதன்கட்சி உறுப்பினர்களுக்கு
திருப்தி தரும் வகையில் தொகுதிஒதுக்கீடுசெய்வதில் ஏற்பட்ட மாற்றங்களால், இவருக்கும் தொகுதி ஒதுக்கீடு செய்வதில் மாற்றம் ஏற்பட்டது.
# எம். வி. கருப்பையா

**எம். வி. கருப்பையா** ஓர்இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும்ஆவார்.இவர் 2011 ஆம் ஆண்டு நடந்த சட்டமன்றத் தேர்தலில், சோழவந்தான் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# வெலொனிய வென்டிரிகோசா

**வெலொனியா வென்டிரிகோசா** (*Valonia ventricosa*) குமிழி பாசி எனவும் மாலுமிகளின் கருவிழிகள் என்றும் அழைக்கப்படும் ஒருவகை பாசியினமாகும். வெப்பமண்டல மற்றும் மிதவெப்ப மண்டலப் பகுதிகளில் உலகெங்கிலும் உள்ள கடல்களில் கடற்பாசி தாவரமாகக் காணப்படுகிறது. மிகப்பெரிய ஒற்றை-உயிரணு உயிரினங்களில் இதுவும் ஒன்றாகும்..
# வெலொனிய வென்டிரிகோசா

## பண்புகள்

வெலொனிய வென்ட்ரிகோசா பல உட்கருக்களும் குளோரோபிளாசுட்டுகளும் கொண்ட சினோசைட்டு கட்டமைப்பு கொண்ட பாசியாகும். இவ்வுயிரினம் ஒரு பெரிய மைய வெற்றிடத்தைக் கொண்டுள்ளது, இவ்வெற்றிடம் பன்முகக் கட்டமைப்பு கொண்டது (ஒரு மைய கோளப் பகுதியிலிருந்து வெளியேறும் சிறுவட்டங்கள்).  
செல் முழுவதும் பல சைட்டோபிளாசுமிக் களங்கள் உள்ளன. ஒவ்வொரு களத்திலும் ஒரு உட்கருவும் சில குளோரோபிளாசுட்டுகளும் உள்ளன. சைட்டோபிளாச களங்கள் அனைத்தும் நுண்குழல்களின் உதவியால் சைட்டோபிளாச பாலங்கள் மூலம் ஒன்றோடொன்று இணைக்கப்பட்டுள்ளன. செல் சுவரால் மூடப்பட்டிருக்கும் புற சைட்டோபிளாச சவ்வு சுமார் 40 நானோ மீட்டர் தடிமன் கொண்டது.  
வெலொனிய வென்ட்ரிகோசா பொதுவாக தனித்தனியாக வளர்கிறது. ஆனால் அரிதான நிகழ்வுகளில் அவை குழுக்களாகவும் வளர்கின்றன.
# வெலொனிய வென்டிரிகோசா

## பண்புகள்

### சுற்றுச்சூழல்

கரீபியா, புளோரிடாவின் வடபகுதி, பிரேசிலின் தென்பகுதி, இந்தோ-பசிபிக் போன்ற வெப்பமண்டல மற்றும் மிதவெப்ப மண்டலப் பிரதேசங்களின் அலைமண்டலப் பகுதிகளில் இவை காணப்படுகின்றன.. ஒட்டு மொத்தத்தில் உலகெங்கிலும் கிட்டத்தட்ட ஒவ்வொரு கடலிலும் இவை வாழ்கின்றன.. பெரும்பாலும் குறிப்பாக பவளப்பாறைகளில் வாழ்கின்றன. சுமார் 80 மீட்டர் அல்லது 260 அடி கடல் ஆழத்தில் இவை வளரக்கூடியவையாகும்.